Ministru kabineta rīkojuma projekta

“**Par nekustamā īpašuma Dubultu prospektā 42, Jūrmalā, pārņemšanu valsts īpašumā Finanšu ministrijas valdījumā un pārdošanu”**

sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Pārņemt valsts īpašumā nekustamo īpašumu Dubultu prospektā 42, Jūrmalā, un nodot Finanšu ministrijas valdījumā, jo tas vairs netiek izmantots Ministru kabineta 2009.gada 4.februāra rīkojumā Nr.87 "Par valsts nekustamā īpašuma Jūrmalā, Dubultu prospektā 42, nodošanu Jūrmalas pilsētas pašvaldības īpašumā" 2.1. apakšpunktā minētās pašvaldības funkcijas īstenošanai.Ņemot vērā, ka nekustamais īpašums nav nepieciešams publisku personu funkciju nodrošināšanai, atļaut valsts akciju sabiedrībai “Valsts nekustamie īpašumi” to atsavināt Publiskas personas mantas atsavināšanas likumā noteiktajā kārtībā.Ministru kabineta rīkojums stāsies spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma (turpmāk - Atsavināšanas likums) 4.panta pirmā un otrā daļa, 5.panta pirmā daļa, 42.panta pirmā daļa un 43.pants. Likuma „Par pašvaldībām” 21.panta pirmās daļas 17.punkts.Ministru kabineta 2009.gada 4.februāra rīkojums Nr.87 "Par valsts nekustamā īpašuma Jūrmalā, Dubultu prospektā 42, nodošanu Jūrmalas pilsētas pašvaldības īpašumā" 2.2. apakšpunkts.Civillikuma 853.pants un 859.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Jūrmalas pilsētas pašvaldība pamatojoties uz Ministru kabineta 2009.gada 4.februāra rīkojumu Nr.87 "Par valsts nekustamā īpašuma Jūrmalā, Dubultu prospektā 42, nodošanu Jūrmalas pilsētas pašvaldības īpašumā" (turpmāk – Rīkojums Nr.87), pārņēma Jūrmalas pilsētas pašvaldības īpašumā valsts nekustamo īpašumu (nekustamā īpašuma kadastra Nr. 1300 010 2501) – zemes vienību 1533 m2 (zemes vienības kadastra apzīmējums 1300 010 2501) un divas būves (būvju kadastra apzīmējums 1300 010 2501 001 un 1300 010 2501 003) – Dubultu prospektā 42, Jūrmalā, lai izmantotu pašvaldības funkciju nodrošināšanai - *gādāt par iedzīvotāju izglītību, rūpēties par kultūras dzīves attīstību un sekmēt tradicionālo kultūras vērtību saglabāšanu un tautas jaunrades attīstību,* kas atbilstslikumā "[Par pašvaldībām](https://likumi.lv/ta/id/57255-par-pasvaldibam)" [15. panta](https://likumi.lv/ta/id/57255-par-pasvaldibam#p15) pirmās daļas 3. un 4. punktā minētajām pašvaldības autonomajām funkcijām.Īpašuma tiesības uz nekustamo īpašumu Dubultu prospektā 42, Jūrmalā, nostiprinātas Jūrmalas pilsētas pašvaldībai Jūrmalas pilsētas zemesgrāmatas nodalījumā Nr. 100000135912, lēmuma datums: 30.04.2009.Atbilstoši Atsavināšanas likuma 42. panta pirmajā daļā noteiktajam Rīkojuma Nr.87 2.2. apakšpunktā noteikts pienākums Jūrmalas pilsētas pašvaldībai nekustamo īpašumu bez atlīdzības nodot valstij, ja tas vairs netiek izmantota Rīkojuma Nr.87 2.1. apakšpunktā minēto pašvaldības funkciju nodrošināšanai. Jūrmalas pilsētas domes 18.10.2018. ir pieņēmusi lēmumu Nr.546 (protokols Nr.15, 55.punkts) "Par nekustamā īpašuma Dubultu prospektā 42, Jūrmalā, nodošanu atpakaļ valstij", kurā norādīts, ka bibliotēka, kas atradās nekustamā īpašuma Dubultu prospektā 42, Jūrmalā, sastāvā esošajā būvē (būves kadastra apzīmējums 1300 010 2501 001) ir pārcelta uz nekustamo īpašumu Strēlnieku prospektā 30, Jūrmalā, līdz ar to nekustamais īpašums Dubultu prospektā 42, Jūrmalā, vairs nav nepieciešams pašvaldības funkcijas nodrošināšanai.Atbilstoši Jūrmalas pilsētas attīstības programmas 2014-2020. gadam 2.daļas ,,Stratēģiskā daļa un rīcības plāns" II. nodaļas ,,Rīcības plāns" h) apakšnodaļas ,,Jūrmalas pilsētas investīciju plāns 2018.-2020. gadam" l03.punktam nekustamajā īpašumā Strēlnieku prospektā 30, Jūrmalā, ir izbūvētas Jūrmalas Mūzikas skolas un Jūrmalas Centrālās bibliotēkas ēkas. Vienlaikus Jūrmalas pilsētas dome lēmumā ir norādījusi, ka Jūrmalas domes Attīstības pārvalde, Kultūras nodaļa un Izglītības nodaļa ir izvērtējusi nekustamā īpašuma Dubultu prospektā 42, Jūrmalā, platību un telpu tehnisko stāvokli, un uzskata, ka nav lietderīgi plānot investīcijas konkrētajā īpašumā pašvaldības funkciju nodrošināšanai, un atbalsta nekustamā īpašuma Dubultu prospektā 42, Jūrmalā, atgriešanu valstij.Saskaņā ar informāciju no Nekustamā īpašuma valsts kadastra informācijas sistēmas uz zemes vienības vēl atrodas Jūrmalas pilsētas pašvaldības tiesiskajā valdījumā esoša būve (būves kadastra apzīmējums 1300 010 2501 004) – bruģēts laukums (iebraucamais ceļš) 78 m2 platībā. Jūrmalas pilsētas dome ar 07.12.2018. vēstuli Nr. 1.1-25/4651 valsts akciju sabiedrībai “Valsts nekustamie īpašumi” ir pārsūtījusi aktu par nekustamā īpašuma Dubultu prospektā 42, Jūrmalā, nodošanu valstij, kurā tiek norādīts, ka Finanšu ministrijas valdījumā tiek nodots arī Jūrmalas pilsētas domes grāmatvedības uzskaitē esošais iebraucamais ceļš un gāzes apkures katls.Valsts akciju sabiedrības “Valsts nekustamie īpašumi” Īpašumu izvērtēšanas komisija 2019.gada 4.janvārī IZKPL-19/1 8.punkts) konceptuāli ir atbalstījusi nekustamā īpašuma Dubultu prospektā 42, Jūrmalā, pārņemšanu valsts īpašumā un atsavināšanu, noteiktā kārtībā sagatavojot attiecīgu Ministru kabineta rīkojuma projektu. Pieņemot lēmumu par atsavināšanu, valsts akciju sabiedrības „Valsts nekustamie īpašumi” Īpašumu izvērtēšanas komisija ņēma vērā: – valsts akciju sabiedrības „Valsts nekustamie īpašumi” portfeļa attīstības stratēģijas pamatprincipus, proti, ka valsts akciju sabiedrības „Valsts nekustamie īpašumi” nekustamo īpašumu portfelī saglabājami un attīstāmi tikai perspektīvie īpašumi – valsts funkciju realizācijai nepieciešamie īpašumi, kā arī biroja telpas ar augstu komercpotenciālu. Pārējie īpašumi ir ilgtermiņā atsavināmi valstij visizdevīgākajā veidā; – nekustamā īpašuma tirgus situāciju un izmantošanas iespējas - valsts akciju sabiedrības „Valsts nekustamie īpašumi” rīcībā nav informācijas par līdzvērtīga nekustamā īpašuma Jūrmalā nepieciešamību valsts pārvaldes iestāžu funkciju realizēšanai. No Jūrmalas pilsētas domes 18.10.2018. lēmuma Nr.546 un valsts akciju sabiedrības „Valsts nekustamie īpašumi” nekustamā īpašuma pārvaldnieka nekustamā īpašuma Dubultu prospektā 42, Jūrmalā, apsekošanas laikā konstatētā, ir secināms, ka nekustamā īpašumā ir nepieciešams veikt investīcijas. Nekustamais īpašums (nekustamā īpašuma kadastra Nr. 1300 010 2501) Dubultu prospektā 42, Jūrmalā, sastāv no zemes vienības 1533 m2 (zemes vienības kadastra apzīmējums 1300 010 2501) un divām būvēm:‑ būves (būves kadastra apzīmējums 1300 010 2501 001)- *bibliotēkas* 354,70 m2 platībā, būves galvenais lietošanas veids: 1262 – muzeji un bibliotēkas;‑ būves (būves kadastra apzīmējums 1300 010 2501 003)- *šķūņa* 39,30 m2 platībā, būves galvenais lietošanas veids: 1274 – citas, iepriekš neklasificētas, ēkas.Uz zemes vienības vēl atrodas Jūrmalas pilsētas pašvaldības tiesiskajā valdījumā esoša būve (būves kadastra apzīmējums 1300 010 2501 004) – bruģēts laukums (iebraucamais ceļš) 78 m2 platībā, būves lietošanas veids: 2112 – ielas, ceļi un laukumi.Atbilstoši Civillikuma 850.pantam galvenās lietas ir tās, kas ir patstāvīgi tiesību priekšmeti. Bet viss tas, kas pastāv tikai ar galveno lietu, vai pieder pie tās, vai kā citādi ar to saistīts ([851. p.](https://likumi.lv/ta/id/90221#p851)), ir blakus lieta. Blakus lieta iegūst piederuma raksturu, ja viņas uzdevums ir kalpot galvenai un viņa ir pastāvīgi ar to saistīta un atbilst šim uzdevumam ar savām dabiskām īpašībām.(857.p.). Saskaņā ar Civillikuma 859.pantu lieta atzīstama par ēkas piederumu, kad tā nolemta nevis tam nolūkam, lai kalpotu vienīgi īpašnieka personīgiem vai viņa amata mērķiem, bet lai atrastos pastāvīgi sakarā ar ēku, padarot to pēc sava rakstura noderīgāku un patīkamāku. Ievērojot iepriekš minēto, Jūrmalas pilsētas domes grāmatvedības uzskaitē esošais gāzes apkures katls atzīstams par ēkas piederumu. Savukārt atbilstoši Civillikuma 853.pantam, visas tiesiskās attiecības, kas zīmējas uz galveno lietu, pašas par sevi attiecas arī uz tās blakus lietām, līdz ar to Rīkojuma projekts paredz kopā ar valsts nekustamo īpašumu Dubultu prospektā 42, Jūrmalā, pārņemt un tad secīgi pārdot arī uz zemes vienības Jūrmalas pilsētas domes tiesiskajā valdījumā esošo inženierbūvi - iebraucamo ceļu (būves kadastra apzīmējums 1300 010 2501 004), kas atrodas Jūrmalas pilsētas tiesiskajā valdījumā, un galvenās lietas piederumu (gāzes apkures katlu).Zemes vienībai noteiktais lietošanās mērķis: 0908 - *pārējo sabiedriskās nozīmes objektu apbūve*Saskaņā ar informāciju no Nekustamā īpašuma valsts kadastra informācijas sistēmas nekustamā īpašuma Dubultu prospektā 42, Jūrmalā, kadastrālā vērtība uz 01.01.2019. ir 86 370  *euro* (zeme- 53 984 *euro,* būves *–* 32 386 *euro),* inženierbūves kadastrālā vērtība uz 15.02.2019.ir 999 *euro.*Nekustamajam īpašumam Dubultu prospektā 42, Jūrmalā, Jūrmalas pilsētas zemesgrāmatas nodalījumā Nr. 100000135912 reģistrēti šādi apgrūtinājumi:- *ievērot valsts nozīmes pilsētbūvniecības pieminekļa teritorijas noteikumus – 1533 m²;**- zemes gabals atrodas Rīgas jūras līča piekrastes aizsargjoslas 5 km ierobežotas saimnieciskās darbības joslā – 1533 m2*.Atbilstoši Aizsargjoslu likuma 6.panta otrajai daļai Baltijas jūras un Rīgas jūras līča piekrastes aizsargjosla dalās trīs joslās:1. krasta kāpu aizsargjosla;
2. jūras aizsargjosla;
3. ierobežotas saimniecības darbības josla – līdz 5 km.

Aizsargjoslu likuma 36.pantā noteiktie atsavināšanas aizliegumi- atsavināt valsts vai pašvaldības īpašumā esošo zemi, attiecināmi uz zemi, kas atrodas krasta kāpu aizsargjoslā. Ņemot vērā, ka nekustamais īpašums Dubultu prospektā 42, Jūrmalā, atrodas *Rīgas jūras līča piekrastes aizsargjoslas 5 km ierobežotas saimnieciskās darbības joslā,* uz nekustamā īpašuma atsavināšanu neattiecas Aizsargjoslu likuma 36.panta trešās daļas 1.punktā un likuma „Par zemes reformu Latvijas Republikas pilsētās” 21.panta otrās daļas 2.punktā noteiktie atsavināšanas ierobežojumi.Nekustamā īpašuma Dubultu prospektā 42, Jūrmalā, izsoles noteikumos tiks iekļauta informācija par zemesgrāmatā ierakstītajiem apgrūtinājumiem, papildus norādot, ka nekustamā īpašuma Dubultu prospektā 42, Jūrmalā, ieguvējam, ir jāievēro Aizsargjoslu likuma 36.panta pirmajā daļā noteiktie aprobežojumi Baltijas jūras un Rīgas jūras līča piekrastes aizsargjoslā.Nekustamā īpašuma Dubultu prospektā 42, Jūrmalā, atsavināšanu saskaņā ar Atsavināšanas likuma 4.panta otro daļu ierosina Finanšu ministrija (valsts akciju sabiedrība „Valsts nekustamie īpašumi”).Papildus, atsavinot valsts zemes vienību, jāņem vērā likumā “Par zemes reformu Latvijas Republikas pilsētās” noteiktie ierobežojumi darījumiem ar zemes īpašumiem.Valsts nekustamā īpašuma atsavināšanu saskaņā ar Publiskas personas mantas atsavināšanas likuma 9.pantu veic valsts akciju sabiedrība “Valsts nekustamie īpašumi”. Saskaņā ar Atsavināšanas likuma 11.pantā noteikto sludinājumi par publiskas personas nekustamā īpašuma izsoli publicējami oficiālajā izdevumā „Latvijas Vēstnesis”, institūcijas, kas organizē nekustamā īpašuma atsavināšanu mājaslapā internetā un attiecīgās pašvaldības teritorijā izdotajā vietējā laikrakstā, ja tāds ir. Vienlaicīgi ar sludinājumu mājaslapā internetā valsts akciju sabiedrība „Valsts nekustamie īpašumi” mājaslapā ievieto arī pārdodamā valsts nekustamā īpašuma izsoles noteikumus.Rīkojuma projekts paredz nekustamā īpašuma valdītājam – Finanšu ministrijai uzdevumu nodot pircējam valsts nekustamo īpašumu 30 (trīsdesmit) dienu laikā no pirkuma līguma noslēgšanas dienas, sastādot attiecīgu pieņemšanas un nodošanas aktu. Trīsdesmit dienu termiņš dokumentu nodošanai nekustamā īpašuma pircējam noteikts, izvērtējot nekustamā īpašuma pircēja pienākumu veikt noteiktas darbības noteiktos termiņos, samērīgi ar nekustamā īpašuma pārdevēja pienākumiem. Atsavināšanas likuma 30.pantā ir noteikts, ka izsoles dalībniekam, kurš nosolījis augstāko cenu par nekustamo īpašumu, jāsamaksā par nosolīto nekustamo īpašumu divu nedēļu laikā. Līdz ar to samērīgiem ar nekustamā īpašuma pircēja pienākumiem, veikt noteiktas darbības noteiktos termiņos, ir jābūt arī nekustamā īpašuma pārdevēja pienākumiem. Tādēļ valsts akciju sabiedrība „Valsts nekustamie īpašumi” nekustamo īpašumu pirkumu līgumos paredz nosacījumu, ka dokumentus, kas nepieciešami pircēja īpašuma tiesību nostiprināšanai zemesgrāmatā, pārdevējs (vai valdītājs) izsniedz pircējam 30 (trīsdesmit) dienu laikā pēc visu saistību izpildes pret pārdevēju.Rīkojuma projekts attiecas uz publiskās pārvaldes politiku. |
| 3. | Projekta izstrādē iesaistītās institūcijas un publiskas personas kapitālsabiedrības | Projekta izstrādē ir iesaistīta Finanšu ministrija, valsts akciju sabiedrība „Valsts nekustamie īpašumi”. |
| 4. | Cita informācija | Atbilstoši Ministru kabineta 2011.gada 1.februāra noteikumu Nr.109 „Kārtība, kādā atsavināma publiskās personas manta” 12.punktā noteiktajam, lai noskaidrotu, vai atsavināmais valsts nekustamais īpašums nav nepieciešams citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta rīkojuma projektu par valsts nekustamā īpašuma atsavināšanu. Ja divu nedēļu laikā pēc Ministru kabineta rīkojuma projekta izsludināšanas Valsts sekretāru sanāksmē valsts iestādes, valsts kapitālsabiedrības vai atvasinātas publiskas personas vai to iestādes nepieprasa rīkojuma projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jebkurš tiesību subjekts - fiziska un juridiska persona, kurai piemīt tiesībspēja un rīcībspēja, un kura vēlas piedalīties nekustamā īpašuma Dubultu prospektā 42, Jūrmalā, izsolē. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums tautsaimniecību, kā valsts saimniecības nozari, neietekmē un administratīvo slogu nemaina. |
| 3. | Administratīvo izmaksu monetārs novērtējums | Projekta tiesiskais regulējums administratīvo slogu neietekmē. |
| 4. | Atbilstības izmaksu monetārs novērtējums | Projekta tiesiskais regulējums atbilstības izmaksas nerada. |
| 5. | Cita informācija | Projekta īstenošanai nav nepieciešami papildus līdzekļi no valsts vai pašvaldību budžeta.  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | **2019. gads** | Turpmākie trīs gadi (tūkst.euro) |
| **2020.** | **2021.** | **2022**. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidējā termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidējā termiņa budžeta ietvaru 2021.gadam | izmaiņas, salīdzinot ar vidējā termiņa budžeta ietvaru 2021.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | Nav precīzi aprēķināms |  | Nav precīzi aprēķināms |  | Nav precīzi aprēķināms | 0 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 3.1. valsts pamatbudžets | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme: | X | Nav precīzi aprēķināms | X | Nav precīzi aprēķināms | X | Nav precīzi aprēķināms | 0 |
| 5.1. valsts pamatbudžets | Nav precīzi aprēķināms | Nav precīzi aprēķināms | Nav precīzi aprēķināms | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav precīzi aprēķināms. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7.Amata vietu skaita izmaiņas | Projekts šo jomu neskar |
| 8. Cita informācija | Projekta īstenošanai nav nepieciešami papildus līdzekļi no valsts vai pašvaldību budžeta. Saskaņā ar valsts akciju sabiedrības „Valsts nekustamie īpašumi” un Finanšu ministrijas 2013.gada 18.septembrī noslēgto Vienošanās par valsts nekustamo īpašumu pārvaldīšanu un savstarpējo sadarbību valsts nekustamo īpašumu pārvaldīšanas politikas izstrādē un īstenošanā Nr. 12-22/136 valsts akciju sabiedrība „Valsts nekustamie īpašumi” veiks nepieciešamās darbības lai pēc pārņemšanas nekustamo īpašumu Dubultu prospektā 42, Jūrmalā, ierakstītu zemesgrāmatā uz valsts vārda Finanšu ministrijas personā.Projekta īstenošanai nav nepieciešami papildus līdzekļi no valsts vai pašvaldību budžeta. Valsts akciju sabiedrība „Valsts nekustamie īpašumi” saskaņā ar Atsavināšanas likuma 47.pantu un Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 37.punktu valsts nekustamās mantas atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā mēneša laikā pēc to saņemšanas. Ja nekustamie īpašumi tiks atsavināti 2019.gadā, tad atsavināšanā iegūtie līdzekļi pēc atsavināšanas izdevumu segšanas saskaņā ar  likuma “Par valsts budžetu 2019.gadam” 42. panta septīto daļu izlietojami valsts īpašumā un valsts akciju sabiedrības „Valsts nekustamie īpašumi” pārvaldīšanā esošo vidi degradējošo objektu sakārtošanai. Līdzekļi, kas 2019. gadā netiks izlietoti valsts īpašumā un valsts akciju sabiedrības „Valsts nekustamie īpašumi” pārvaldīšanā esošo vidi degradējošo objektu sakārtošanai, līdz 2019. gada 31. decembrim tiks ieskaitīti valsts budžetā. Šobrīd nav iespējams noteikt summu, kas tiks ieskaitīta valsts budžetā, jo pašlaik nav iespējams noteikt īpašumu pārdošanas vērtību, jo nekustamo īpašumu atsavināšana (nosacītās cenas noteikšana) tiks organizēta pēc Ministru kabineta rīkojuma pieņemšanas un tā būs atkarīga no nekustamo īpašumu tirgus vērtības vērtēšanas dienā. Atsavināšanas izdevumu apmēru nosaka Ministru kabineta paredzētajā kārtībā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā – sadaļā/*Tiesību aktu projekti*.Sludinājums par valsts nekustamā īpašuma izsoli tiks publicēts oficiālajā izdevumā „Latvijas Vēstnesis” ‑ institūcijas, kas organizē nekustamā īpašuma atsavināšanu – valsts akciju sabiedrības „Valsts nekustamie īpašumi” mājas lapā un attiecīgās pašvaldības teritorijā izdotajā laikrakstā. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, valsts akciju sabiedrība „Valsts nekustamie īpašumi”, Jūrmalas pilsētas dome. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Finanšu ministrs J. Reirs

Bružas 67024927

vita.bruzas@vni.lv